Miestny úrad mestskej časti Bratislava-Petržalka

	Bratislava, 20.12.2007

Z á p i s n i c a 

z rokovania 12. zasadnutia Miestneho zastupiteľstva mestskej časti Bratislava-Petržalka konaného dňa 18.12.2007

Prítomní: podľa prezenčnej listiny 
Ospravedlnení: Ing. František Šebej – príde neskôr
Neospravedlnení: 0
Program: podľa pozvánky
Otvorenie zasadnutia:

Zasadnutie otvoril RNDr. Milan Ftáčnik, starosta mestskej časti. Privítal prítomných a skonštatoval, že miestne zastupiteľstvo je uznášaniaschopné počtom 38 prítomných poslancov, t.j. 95 %. 
Privítal poslancov MsZ hl. mesta SR Bratislavy p Helenu Doktorovovú a Ing. Tomáša Fabora.
V priebehu rokovania sa počet poslancov v rokovacej sieni menil.

Návrh na doplnenie a zmenu programu: 

Starosta stiahol z rokovania materiály po poradovými č. 8, 14, 15:

č. 8. „Stanovisko k urbanistickej štúdii lokality Matador v mestskej časti Bratislava-Petržalka“ - materiál ešte prerokuje komisia ÚRaD.
č. 14 „Návrh zmluvy o spolupráci medzi mestskou časťou Bratislava-Petržalka a Miestnym športovým klubom ISKRA Petržalka“ – čaká sa na pripomienky od partnera.
č. 15 „Návrh Poriadku odmeňovania zamestnancov Miestneho úradu mestskej časti Bratislava-Petržalka“ – materiál bude dopracovaný.

Pred hlasovaním starosta privítal zástupcov firmy A. S. Partner Košice, ktorá na dnešné rokovanie zabezpečila hlasovacie zariadenie. Zástupcovia firmy vykonali krátku inštruktáž pre obsluhu zariadenia a všetky hlasovania počas rokovania budú vykonané elektronickou formou bez skrutátorov. Výsledok každého hlasovania bude zaznamenaný na osobitnej prílohe.

Schválenie programu rokovania:
Hlasovanie o navrhnutom programe rokovania podľa pozvánky, vrátane stiahnutých materiálov – za 3, proti 0, zdržal sa 1 - program rokovania bol odsúhlasený.

Voľba návrhovej komisie:
Do návrhovej komisie boli zvolení:  Mgr. Michal Novota - predseda
	PhDr. Ľudmila Farkašovská
	Juraj Kříž
	
Hlasovanie – za 36, proti 0, zdržali sa 2 - návrh bol prijatý.

Voľba overovateľov zápisu:
Za overovateľov zápisu boli schválení:  Ing. Peter Stach
			Oľga Adamčiaková

Hlasovanie – za 37, proti 0, zdržal sa 1 – návrh bol prijatý.

----------

1.	Kontrola uznesení miestneho zastupiteľstva splatných k 30.11.2007

Starosta uviedol štandardný materiál, ktorý má informačný charakter pre kontrolu plnenia uznesení, bol prerokovaný v miestnej rade.

Diskusia:
p. Novota – k uzn. MZ č. 84 požiadal o krátku informáciu, v akom štádiu je príprava na vykonanie vnútorného a vonkajšieho procesného auditu na základe programového rozpočtovania
p. Miškanin – rokoval s firmami na teoretickej úrovni, majú ich zmapované, vyčleniť v rozpočte sumu na výkon auditu (zatiaľ suma neznáma)
p. Lucká – požiadala o informáciu o finančných nárokoch na vykonanie auditu pri schvaľovaní rozpočtu na zaujatie stanoviska

Hlasovaním bol návrh uznesenia schválený - za 37, proti 0, zdržal sa 0 – návrh bol prijatý.

Z á v e r :
viď uznesenie č. 122

2.	Návrh Všeobecne záväzného nariadenia, ktorým sa mení VZN č. 3/2006 z 28.3.2006 o poskytovaní sociálnych služieb a o spôsobe určenia úhrady, výške úhrady a spôsobe platenia úhrady  za sociálne služby poskytované Strediskom sociálnych služieb Petržalka ________________________________________________________________

Mgr. Kvetoslava Beňová, riaditeľka Strediska sociálnych služieb uviedla materiál.

Diskusia:
p. Radosa – dal písomný návrh: navrhovaná zmena v § 9, ods. 5 .... spojenie „výška stravnej jednotky“ vypustiť a nahradiť spojením ... „denná sadzba za stravovanie“...
p. Palková – ak bude záujem o nadštandardné podmienky, napr. o jednolôžkové izby, čo v takomto prípade
p. Dragúň – otázka na minimálnu mesačnú sumu: v materiáli sa nachádzajú dve – upraviť
p. Lucká – ide o navýšenie zo 7 600,- Sk na 12 tis. Sk – je to o 75 % navýšenie – otázka, akí ľudia tu budú bývať, navrhla cenovo odstupňovať 1 - , 2 - , 3 - lôžkové izby
p. Belohorec – obrátil sa na p. Beňovú s otázkou, aké výpočty použila
p. Beňová – k p. Palkovej: jednolôžkové izby budú podľa projektu, sú tri a cena je rovnaká ako i v viaclôžkových izbách, k Belohorcovi: optimálna suma je od 12 500,- Sk – 17 800,- Sk, rátajú aj s finančnou pomocou rodinných príslušníkov, úhrada je od nich, v zápornom prípade ide o sociálne lôžka na ťarchu mestskej časti, k stravnej jednotke: stravu sprostredkovávajú zo Stravbytu a financie idú na túto inštitúciu, k p. Dragúňovi: k rôznym sumám v dôvodovej správe a v súčte – dôvodom je strava, musí sa odrátať suma
p. Janíková – upresnila, že suma za obed je 180,- Sk a príspevok od nás je 20,- Sk (stravná jednotka je závislá od príspevku)
p. Beňová – k p. Luckej: sumu odsúhlasili a schválili poslanci a záleží na nich, či schvália zníženie (v mnohých prípadoch pomáha finančne rodina, dôvodom sú nízke dôchodky)
p. Ftáčnik – bude sa rokovať v rámci prijímania nového rozpočtu na r. 2008
p. Sotníková – predsedníčka sociálnej a bytovej komisie: podporila p. Janíkovú, ved. odd. SVaZ

Návrhová komisia dostala jeden návrh od poslanca Radosu:

„V materiáli navrhuje zmenu v znení § 9, ods. 5 – spojenie ...“výška stravnej jednotky“ vypustiť a nahradiť spojením ...“denná sadzba za stravovanie“.

O návrhu sa nehlasovalo, predkladateľ si osvojil textáciu a bude zapracovaný do materiálu.

Prezentácia: 39 poslancov.

Hlasovaním bol návrh uznesenia schválený - za 29, proti 1, zdržali sa 9 – návrh bol prijatý.

Z á v e r :
viď uznesenie č. 123

3.	Návrh Všeobecne záväzného nariadenia mestskej časti Bratislava-Petržalka, ktorým sa bližšie upravujú niektoré podmienky držania psov v mestskej časti Bratislava-Petržalka_________________________________________________________________

Ing. Šaling, ved. odd. životného prostredia uviedol a zdôvodnil materiál.

Diskusia:
p. Pavlík – v § 3, bod 11 - 13 – občan si môže vybaviť „elektronicky“ oznámenie o psovi (v prioritách uvedené) a miestny úrad mu potvrdí prijatie daného oznámenia 
p. Ftáčnik – súhlasil, autoremedúrou bude zapracované
p. Hrdlička – v § 7 – kontrola – 90 % majiteľov psov porušuje VZN (málo príslušníkov MsP), chýbajú tu sankčné opatrenia
p. Novota – k poslancovi Pavlíkovi: § 3, ods. 13 – či je to zákonná podmienka, vynechať písomné oznámenie (zbytočná byrokracia), čo s grafickým riešením psa ?
p. Kocka – jeho otázka na výšku finančného riešenia značiek o pohybe psov na plochách, ako to bude fungovať a ako značenie bude vyzerať
p. Farkašovská – pri pokutovaní idú financie do mesta, pre mestskú časť nie je z toho žiadny finančný efekt, je za zapracovanie výšky pokút do materiálu, odporučila iniciovať presun kompetencií na mestskú časť v sankcionovaní
p. Šaling – v § 13 – elektronický kontakt – treba dôslednú dokumentáciu, zákazové tabule sú osadené (12 ks), tabule so zákazom vstupu sú osadené z dôvodu vymedzenia priestoru pre pohyb psa (čo ukladá zákon), v § 7 – kontrola – či je dostatočná – podľa jeho názoru je dostačujúca adekvátne k počtu príslušníkov MsP
p. Kováč – k poslancovi Kockovi – tabule v Petržalke – táto záležitosť bude dohodnutá v januári s legislatívcami mesta
p. Kimerlingová – nesúhlasí s osadením množstva tabúl, je za vyznačenie len voľného pohybu psov
p. Čapčeková – navrhla riešiť v § 4, ods. 1, písm. f – povoliť držanie malých plemien psov pre starých občanov do Domu dôchodcov
p. Farkašovská – otázka, či nemali pripomienky aj občania
p. Košina – odporučil podporiť filozofiu p. Kimerlingovej o redukcii osadzovania tabúl, motivovať ľudí pri prihlásení poskytnutím mapky pohybu psov
p. Pavlík – dal písomný návrh: z § 3, ods. 13 vypustiť vetu – „v takom prípade sa musí dodatočne do 7 dní zaslať písomné oznámenie“
p. Kocka – filozofia p. Kimerlingovej ho zaujala, tiež občania nepripomienkovali návrh VZN, z pokút nemáme nič – získať od magistrátu financie zo sankcií
p. Lexmann – k p. Farkašovskej: jeho pripomienka k občanom – veď poslanci sú zástupcami občanov
p. Takáč – obec môže VZN vymedziť pohyb psov označením, vymedzením, ulicami, ... sankcia za porušenie VZN podľa mesta je 1 000,- Sk (doplniť do materiálu)
p. Ftáčnik – praktické by boli malé počítače pre príslušníkov MsP s údajmi o psoch
p. Kováč - odporučil § 4 – vodenie psa – treba rokovať s orgánmi mesta
p. Farkašovská – otázka, čo v prípade, ak toto VZN nebude schválené?
p. Ftáčnik – v tom prípade platí pôvodné VZN
p. Guttman – jeho námietka: plocha verejnej zelene je prakticky všade, podľa tohto by pes nemal ísť nikde, ide o paradoxné VZN, bude hlasovať proti
p. Šaling – k p. Čapčekovej: podľa zákona o správnom konaní správca Domu dôchodcov musí umožniť držanie psa, k p. Guttmanovi – podľa § 2 – plocha verejnej zelene citovaná – aby psy tam nechodili, lebo čistenie trávnikov od exkrementov sa robí v marci – apríli (exkrementy by boli tam dovtedy), výbehy sú 50 m od domu
p. Ftáčnik – mapka o pohybe psov v Petržalke sa v rámci osvety zverejní v Petržalských novinách po prijatí VZN
p. Radosa – k p. Guttmanovi: je nelogické obmedziť vstup na zeleň, navrhol v § 4, ods. 1, písm. a) vypustiť (návrh stiahol)
p. Fiala – varoval pred zmenou, nesúhlasí s vypustením písm. a)
p. Košina – navrhol prerušiť rokovanie k materiálu a vrátiť sa k nemu až po diskusii s magistrátom
p. Plšeková – podporila prerušenie rokovania 

Hlasovanie za návrh poslanca Košinu a  poslankyne Plšekovej  - za 30, proti 5, zdržali sa 4 – návrh bol prijatý.

Z á v e r :
Rokovanie k materiálu bolo prerušené.
----------

4.	Návrh na zníženie záväzného ukazovateľa kapitálových výdavkov pre aparát SSŠaŠZ Petržalka o 170 tis. Sk a zvýšenie záväzného ukazovateľa kapitálových výdavkov pre materské školy o 170 tis. Sk_________________________________________________

Prednosta miestneho úradu uviedol a zdôvodnil materiál. Hlasovalo sa bez diskusie.

Hlasovaním bol návrh uznesenia schválený - za 34, proti 0, zdržal sa 0 – návrh bol prijatý.

Z á v e r :
viď uznesenie č. 124

5.	Návrh na zmenu rozpočtu kapitálových výdavkov medzi základnými školami Pankúchova, Gessayova a Černyševského_____________________________________

Prednosta miestneho úradu uviedol a zdôvodnil materiál. Hlasovalo sa bez diskusie.

Hlasovaním bol návrh uznesenia schválený - za 35, proti 0, zdržal sa 0 – návrh bol prijatý.

Z á v e r :
viď uznesenie č. 125

6.	Návrh na zvýšenie rozpočtu Kultúrnych zariadení Petržalky

Prednosta miestneho úradu uviedol a zdôvodnil materiál.

Diskusia:
p. Kimerlingová – nech financie ušetrené v školstve ostanú v školstve a na pokrytie schodku KZP treba nájsť iný zdroj, jej písomný návrh znie: „...zvýšenie príjmov v rozpočte na poplatku za zaujatie verejného priestranstva a použiť na krytie zvýšeného transferu do KZP ... „
p. Plšeková – otázka, či máme aj iné zdroje financovania
p. Lukáček – vysvetlil, že na Stredisku služieb školám a školských zariadení neboli financie vyčerpané, tak je návrh na ich presun do m.p. KZP
p. Farkašovská – navrhla nevyčerpané financie v školstve použiť na rekonštrukciu schodov do Sobášnej siene na Fedinovej ul. (budova Cik Cak Centra)
p. Kimerlingová – upozornila na nedoriešený problém v školstve, že žiaci evanjelickej škole si platia za stravu
p. Lucká – upozornila riaditeľa, že v materiále je informácia len pre členov miestnej rady a požiadala o odpoveď, kto oddialil riešenie Klubu 22 a kto je za to zodpovedný
p. Ftáčnik – riešenie Klubu 22 pozastavil on sám s poslancami – Klub 22 pokrýva široké potreby pre obyvateľov, v objekte je aj občianske združenie 
p. Kimerlingová – obhájila svoj písomný návrh
p. Skovajsa – jej návrh nie je v rozpore so zákonom o rozpočtových pravidlách
p. Belohorec – podporil p. Skovajsu

Návrhová komisia dostala návrh od p. Kimerlingovej:

„Zvýšenie príjmov v rozpočte na poplatku za zaujatie verejného priestranstva a použiť na krytie zvýšeného transferu do KZP„.

Hlasovanie za pozmeňovací  návrh – za 18, proti 7, zdržali sa 12 – návrh nebol prijatý.

Hlasovaním bol pôvodný  návrh uznesenia schválený - za 21, proti 5, zdržal sa 11 – návrh bol prijatý.

Z á v e r :
viď uznesenie č. 126

Starosta poskytol prestávku do 12.00 hod. 

7.	Návrh na predĺženie doby zníženia nájomného v bytoch Domu s opatrovateľskou službou ul. M. Medveďovej č. 21_____________________________________________

Prednosta miestneho úradu uviedol a zdôvodnil materiál.

Diskusia:
p. Plšeková – nesúhlasí s predĺžením zníženia nájomného paušálne pre všetkých a v individuálnych prípadoch na základe žiadosti riešiť zníženie s vydokladovaním po schválení sociálnej komisie (dala písomný návrh)
p. Fiala – za klub KDH: boli argumenty za ústretovosť, aj deti ubytovaných rodičov nech prispievajú (zohľadniť bezdetných), v budúcnosti príjem ľudí podmieniť, že deti budú zárukou platenia
p. Kimerlingová – priblížila históriu vzniku zníženia nájomného, dôchodcovia s nízkymi dôchodkami sa ohlásili pri zvýšení nájomného, v obecných bytoch mohli požiadať o zníženie, v budove DOS bolo paušálne, dala písomný návrh na spracovanie štatútu DOS s možnosťou sociálneho nájomného a preskúmať zákonnú možnosť na plnenie si vyživovacej povinnosti detí ubytovaných ľudí
p. Belohorec – predseda finančnej komisie: garzónka v DOS stojí 2 500,- Sk/mesačne, nerealizovať celoplošnú sociálnu politiku, mestská časť dopláca na mesačnú údržbu garzóniek
p. Radosa – súhlasí s p. Belohorcom, upozornil, že mestská časť nemá právnu páku zaviazať deti prispievať na nájomné, túto povinnosť môže im uložiť len súd
p. Belohorec – rodičia deťom odstúpili byty a ich zákonnou povinnosťou je pomôcť rodičom, dotácia mestskej časti pre DOS je vysoká
p. Janíková – upozornila, že nedotujeme nič,  osoba si platí 2 800,- Sk/mesačne, neplatiči aj 4 500,- Sk (sú v tom rozrátané nedoplatky), v mnohých prípadoch osobám s nízkymi dôchodkami pomáhajú deti, vytvorila sa aj sociálna kategória ubytovaných ľudí a ich detí
p. Belohorec – robme individuálnu sociálnu politiku, nie celoplošnú
p. Lucká – požiadala o zodpovedanie otázky, kam peniaze za nájomné plynú (pozn.: ona sama platí v dvojgarzónke v osobnom vlastníctve 1 500,- Sk/mesačne)
p. Janíková – vykurovanie budovy je ďaleko od výmenníkovej stanice, garzónky sa nedajú odkúpiť

Návrhová komisia dostala dva pozmeňovacie návrhy od poslankýň:

Poslankyňa Kimerlingová: 

„Požiadala o doplnenie uznesenia:
-	spracovať návrh štatútu DOS, kde bude možnosťsociálneho nájomného s termínom do 1.4.2008
-	preskúmať zákonnú možnosť ako žiadať deti, aby si plnili vyživovaciu povinnosť voči rodičom (možno podľa zákona o rodine)“.

Hlasovanie za pozmeňovací  návrh: za 27, proti 0, zdržali sa 10 – návrh bol prijatý.

Poslankyňa Plšeková:

„Miestne zastupiteľstvo neschvaľuje návrh na predĺženie  doby zníženia nájomného v bytoch DOS na Medveďovej ul. 21 do 31.8.2008. V individuálnych prípadoch môže byť žiadateľovi (obyvateľovi DOS) schválené zníženie nájomného po schválení v sociálnej komisii“.

Hlasovanie za pozmeňovací  návrh: za 19, proti 3, zdržali sa 15 – návrh nebol prijatý.

Hlasovaním bol návrh uznesenia schválený - za 25, proti 3, zdržal sa 11 – návrh bol prijatý.

Z á v e r :
viď uznesenie č. 127

8.	Stanovisko k urbanistickej štúdii lokality Matador v mestskej časti Bratislava-Petržalka_______________________________________________________________

Materiál bol stiahnutý z rokovania miestneho zastupiteľstva.
----------

9.	Stanovisko k dopravno-urbanistickej štúdii prepojenia železničných koridorov
č. IV a V projektu TEN-T 17 a napojenie letiska na železničnú sieť v Bratislave____

Ing. Čurná, ved. odd. územného plánu a dopravy uviedla materiál. Pripomienky členov miestnej rady (klub SDKÚ-DS) boli do stanoviska zapracované (boli to požiadavky na dopracovanie štúdie a opakovane predložiť na zasadnutie).

Hlasovanie za vystúpenie p. Slávika - občana – za: optická väčšina.  

p. Slávik – zástupca obyvateľov Petržalky: stanovisko korešponduje s názorom občanov a účastníkov stavebného konania – doprava v plytkom tuneli, stanovisko VÚD Žilina, dočasné riešenie z ekonomického hľadiska je nepotrebné, počkať do vyriešenia nosného dopravného systému MHD, pretože z dôvodu zástavby vznikne nezvratná situácia, návrh riešiť severo-južným ťahom pri terasách domov a Chorvátskeho ramena ako cyklistickú trasu

Diskusia:
p. Fabor – poslanec Mestského zastupiteľstva, jeho poznámky: dopravnú urbanistickú štúdiu obstarávali železnice, vyjadrovalo sa k nej okolo 60 dotknutých, konceptom je riešenie prepojenia tunelov s ďalšími stavbami, výstižné sú aj pripomienky mestskej časti Petržalka, odporučil poslancom schváliť uznesenie podľa materiálu, ide o podklad na zmenu územného plánu, zmeny musí zapracovať spracovateľ
p. Hrdlička – str. č. 2 stanoviska – k bodu 3 - a), b) – otázka na riešenie tunelov pod terénom, prechody cez Chorvátske rameno (zvýšenie nákladov) a aká je predstava termínov realizácie s ohľadom na vplyv životného prostredia (pôvodne mala byť električka)
p. Čurná – riešenie nosného systému MHD z hľadiska hluku mestských vlakov – s protihlukovými stenami nesúhlasila mestská časť s týmto bariérovým riešením, preto sú tunely, dokumentácia je spracovaná tak, že ústie tunela bude v časti Chorvátskeho ramena (Einsteinova alebo Bosákova ul.)
p. Kimerlingová – požiadala o vysvetlenie, prečo teraz sú vlaky a nie električky, nosný systém bude stredom Petržalky, hrozí hluk od vlakov
p. Ftáčnik – poslanci mesta schválili pri memorande vlak cez stred Petržalky
p. Augustín – z Janíkovho dvora, kde by malo byť depo, budú jazdiť ľahké vlakové súpravy, v budúcnosti sa bude využívať tunel pod Dunajom, hoci majú z neho obavy, nesúhlasil s p. Slávikom, že Petržalka nepotrebuje nosný dopravný systém a údajne autobusy stačia, keď sa teraz zablokuje riešenie dopravného systému, v budúcnosti nebudeme mať nič
p. Fabor – dopravno-urbanistická štúdia hovorí o prepojení koridorov, nie všetky požiadavky boli zapracované, vozne vlaku budú ako tatranské električky
p. Kováč – vyzval poslancov, aby sa správali ako politici, nemôžme teraz vyriešiť všetky problémy, uznesenie platí do prijatia ďalšieho uznesenia

Hlasovaním bol návrh uznesenia schválený - za 36, proti 0, zdržali sa 2 – návrh bol prijatý.

Z á v e r :
viď uznesenie č. 128

10.	Návrh na odpustenie nevymožiteľnej pohľadávky v Miestnom podniku verejnoprospešných služieb Petržalka – p. Jana Katrincová, Holíčska 23, Bratislava

Starosta požiadal poslancov o hlasovanie  bez úvodného slova.

Hlasovaním bol návrh uznesenia schválený - za 37, proti 0, zdržal sa 0 – návrh bol prijatý.

Z á v e r :
viď uznesenie č. 129

11.	Návrh na odpis nevymožiteľných pohľadávok v m.p. Kultúrne zariadenia Petržalka_______________________________________________________________

Prednosta uviedol a zdôvodnil materiál. Hlasovalo sa bez diskusie.

Hlasovaním bol návrh uznesenia schválený - za 29, proti 0, zdržal sa 0 – návrh bol prijatý.

Z á v e r :
viď uznesenie č. 130

12.	Návrh na odpis nevymožiteľných pohľadávok Miestneho úradu mestskej časti Bratislava-Petržalka______________________________________________________

Prednosta uviedol a zdôvodnil materiál. Poslancom bude predložená správa zo škodovej komisie. Od 1.1.2008 miestny úrad prechádza na nové účtovníctvo a s „čistým stolom“ treba naštartovať nový systém účtovníctva.

Hlasovaním bol návrh uznesenia schválený - za 37, proti 0, zdržal sa 0 – návrh bol prijatý.

Z á v e r :
viď uznesenie č. 131

13.	Návrh na bezodplatný prevod nehnuteľného majetku vlastníctva hl. mesta SR Bratislavy – SO 04 – pešie komunikácie 1. – 3. etapa Panónska cesta – zastávky MHD a PS 2 – cestná svetelná signalizácia, vybudované v rámci stavby „Petržalské korzo“__________________________________________________________________

Prednosta uviedol a zdôvodnil materiál, hlasovalo sa menovite bez diskusie.

Menovité hlasovanie podľa čl. 8, ods. 9 Rokovacieho poriadku Miestneho zastupiteľstva mestskej časti Bratislava-Petržalka
01. Oľga Adamčiaková	za
02. Ľudovít Augustín	za
03. Mariana Bakerová	za
04. Michal Belohorec	za
05. Anton Brath	za
06. Miloš Čambál	za
07. Andrea Čapčeková	za
08. Marián Dragúň	za
09. Ľubica Dudová	za
10. Ľudmila Farkašovská			za
11. Stanislav Fiala	za
12. Dušan Figel	za
13. Peter Guttman	za
14. Ľudovít Hanák	za
15. Peter Hrdlička	za
16. Stanislav Janota	za
17. Viera Kimerlingová	za
18. Juraj Kocka 	za
19. Miloslav Košina	za
20. Juraj Kováč	za
21. Juraj Kříž	za
22. Eugen Lexmann	za
23. Mária Lucká	za
24. Zuzana Lukačková	za
25. Tomáš Mikus	za
26. Karol Nitranský  				za
27. Michal Novota	za
28. Viera Palková	za
29. Rastislav Pavlík 				za
30. Alexandra Petrisková	za
31. Iveta Plšeková	za
32. Michal Radosa		za
33. Jiří Rusnok		za
34. Mariana Sabadošová	za
35. Anna Sotníková	za
36. Peter Stach	za
37. Jozef Szabó 					za
38. František Šebej 				za
39. Anton Šmotlák	neprítomný
40. Tomáš Weissensteiner	za

Hlasovanie: prítomných 39, za 39 , proti 0, zdržal sa 0.

Hlasovaním bol návrh uznesenia schválený - za 39, proti 0, zdržal sa 0 – návrh bol prijatý.

Z á v e r :
viď uznesenie č. 132

14.	Návrh zmluvy o spolupráci medzi mestskou časťou Bratislava-Petržalka a Miestnym športovým klubom ISKRA Petržalka_______________________________
Materiál bol stiahnutý z rokovania miestneho zastupiteľstva.
----------

15.	Návrh Poriadku odmeňovania zamestnancov Miestneho úradu mestskej časti Bratislava-Petržalka______________________________________________________

Materiál bol stiahnutý z rokovania miestneho zastupiteľstva.
----------

16.	Návrh na zvýšenie počtu zamestnancov na odd. bytovom a finančnom Miestneho úradu mestskej časti Bratislava-Petržalka____________________________________

Prednosta uviedol a zdôvodnil materiál.

Diskusia:
p. Novota – nabádal k opatrnosti, finančne náročné, nezvyšoval by, počkať na vykonanie auditu
p. Fiala – dal písomný kompromisný návrh: - vypustiť „odd. finančné o jedného zamestnanca“
p. Guttman – súhlasil, nebudeme navyšovať počet zamestnancov do auditu, pracujeme efektívne (porovnanie s inými mestskými časťami), jeho otázka na finančné nároky
p. Kováč – my sme vlastníci BPP, s.r.o., povinnosti sa zvýšia na bytovom odd., na odd. nakladania s majetkom a finančnom odd.
p. Ftáčnik – BPP, m.p. rušíme, t.č. má 58 zamestnancov, v novej organizácii bude 30 zamestnancov, z dôvodu zvýšenia práce je potrebné personálne posilniť miestny úrad a tým efektívne zvládnutie novej práce (štruktúry mestských častí sa nedajú porovnávať), apeloval na podporu poslancov

Návrhová komisia dostala jeden návrh od poslanca Fialu:

„V návrhu vypustiť – oddelenie finančné o jedného zamestnanca“.

Hlasovanie za návrh: za 19, proti 6, zdržali sa 13 – návrh nebol prijatý.

Hlasovaním bol návrh uznesenia schválený - za 24, proti 1, zdržal sa 14 – návrh bol prijatý.

Z á v e r :
viď uznesenie č. 133

17.	Správa z kontroly evidovania a riešenia škodových prípadov za obdobie roku 2006 na Miestnom úrade mestskej časti Bratislava-Petržalka________________________

Miestny kontrolór uviedol a zdôvodnil materiál

Diskusia:
p. Novota – dal písomný návrh na doplnenie uznesenia: - uložiť prednostovi vypracovať vnútorný predpis na postup pri riešení škodových prípadov v podmienkach mestskej časti s termínom do 1.3.2008
p. Belohorec – ku krádežiam mobilných telefónov a vozidiel – navrhol prijať uznesenie, že majiteľ musí zobrať osobnú zodpovednosť
p. Guttman – podľa Zákonníka práce je zodpovednosť na majiteľovi

Návrhová komisia dostala jeden návrh od poslanca Novotu:

„Uložiť prednostovi vypracovať vnútorný predpis na postup pri riešení škodových prípadov v podmienkach mestskej časti s termínom do 1.3.2008“.

Hlasovanie za návrh: za 36, proti 0, zdržal sa 0 – návrh bol prijatý.

Hlasovaním bol celkový návrh uznesenia schválený - za 36, proti 0, zdržal sa 0 – návrh bol prijatý.

Z á v e r :
viď uznesenie č. 134

18.	Správa z kontroly čerpania finančných prostriedkov z rozpočtu mestskej časti na finančné výpomoci poskytované v roku 2006 oddelením sociálnych vecí a zdravotníctva Miestneho úradu mestskej časti Bratislava-Petržalka______________

Miestny kontrolór uviedol a zdôvodnil materiál. Hlasovalo sa bez diskusie.

Hlasovaním bol návrh uznesenia schválený - za 36, proti 0, zdržal sa 0 – návrh bol prijatý.

Z á v e r :
viď uznesenie č. 135

19.	Správa z kontroly plnenia opatrení prijatých na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Tupolevova č. 20, Bratislava_______________________________________________________________

Miestny kontrolór uviedol a zdôvodnil materiál. Hlasovalo sa bez diskusie.

Hlasovaním bol návrh uznesenia schválený - za 36, proti 0, zdržal sa 0 – návrh bol prijatý.

Z á v e r :
viď uznesenie č. 136

20.	Návrh plánu kontrolnej činnosti útvaru miestneho kontrolóra na obdobie od 
1. januára 2008 do 30. júna 2008_____________________________________

Miestny kontrolór uviedol a zdôvodnil materiál. 

Diskusia:
p. Kimerlingová – jej návrh: ku kontrole vybavovania sťažností a petícií v mestskej časti (miestny úrad a miestne organizácie) pravidelne polročne predkladať správu na miestne zastupiteľstvo
p. Kováč – je to v súlade s ustanovením Zák. č. 369/1999, § 18 d, ods. 1  
p. Belohorec – dal písomný návrh na doplnenie zoznamu organizácií, kde bude v I. polroku r. 2008 vykonaná kontrola
p. Guttman – požiadal o kontrolu vybavenia a technického stavu na ZŠ Dudova (je členom rady školy), elektrické vedenie je v zlom technickom stave, bol vypracovaný projekt, nevenuje sa mu zo strany Strediska služieb školám a školských zariadení patričná pozornosť – dal písomný návrh
p. Skovajsa – k p. Kimerlingovej – autoremedúrou bude zapracované, k p. Belohorcovi – návrh požiadal stiahnuť, neoznamovať kontrolu vopred, k p. Guttmanovi – procedurálny návrh, hlasovať o ňom

Návrhová komisia dostala tri návrhy od poslancov:

Poslankyňa Kimerlingová:

1. „Kontrola vybavovania sťažností a petícií – správu predkladať polročne na rokovanie MZ“. 

O návrhu sa nehlasovalo – autoremedúrou bol prijatý.

Poslanec Belohorec:

2. „Doplniť zoznam organizácií, kde v I. polroku 2008 bude vykonaná kontrola“.

O návrhu sa nehlasovalo, predkladateľ ho stiahol.

Poslanec Guttman:

3. „Vykonať kontrolu vybavovania požiadaviek a zabezpečovania technického stavu ZŠ Dudova“.

Hlasovanie za návrh: - za 24, proti 0, zdržali sa 11 – návrh bol prijatý.

Hlasovaním bol celkový návrh uznesenia schválený - za 36, proti 0, zdržal sa 0 – návrh bol prijatý.

Z á v e r :
viď uznesenie č. 137

21.  Návrh na určenie mesačného platu Milanovi Ftáčnikovi, starostovi mestskej časti Bratislava-Petržalka___________________________________________________

Pán Kováč, 1. zástupca starostu uviedol materiál. Hlasovalo sa bez diskusie.

Hlasovaním bol návrh uznesenia schválený - za 33, proti 0, zdržal sa 0 – návrh bol prijatý.

Z á v e r :
viď uznesenie č. 138

22. Návrh na priznanie odmeny Milanovi Ftáčnikovi, starostovi za IV. štvrťrok 2007

Pán Kováč, 1. zástupca starostu uviedol materiál. Poďakoval sa starostovi za to, že plní ich pravicové zámery. (Požiadal o doslovné uvedenie svojej vďaky do zápisnice). Hlasovalo sa bez diskusie.

Hlasovaním bol návrh uznesenia schválený - za 33, proti 0, zdržal sa 0 – návrh bol prijatý.

Z á v e r :
viď uznesenie č. 139

23. Návrh na priznanie odmeny Miroslavovi Skovajsovi, miestnemu kontrolórovi mestskej časti Bratislava-Petržalka za IV. štvrťrok 2007________________________

Pán Kováč, 1. zástupca starostu uviedol materiál. Hlasovalo sa bez diskusie.

Hlasovaním bol návrh uznesenia schválený - za 34, proti 0, zdržal sa 1 – návrh bol prijatý.

Z á v e r :
viď uznesenie č. 140

24. Návrh mimoriadnych odmien pre krátkodobo uvoľnených poslancov Miestneho zastupiteľstva a členov komisií – neposlancov mestskej časti Bratislava-Petržalka__

Pán Kováč, 1. zástupca starostu uviedol materiál. Aby nevznikol finančný deficit v kapitole „poslanci“, dal návrh na zmenu uznesenia – „MZ schvaľuje zvýšenie rozpočtu v položke „poslanci“ vo výške 186 tis. Sk a zníženie bežného transferu pre školstvo o 186 tis. Sk“.

Diskusia:
p. Plšeková – požiadala za klub SDKÚ-DS o päťminútovú prestávku na poradu klubu
p. Fiala – pripojil sa k požiadavke

Pán Kováč vyhlásil krátku prestávku na poradu poslaneckých klubov.

p. Kováč – stiahol svoj pozmeňovací návrh k návrhu uznesenia,  predniesol procedurálny návrh, aby rokovanie o tomto bode bolo prerušené, materiálom sa bude miestne zastupiteľstvo zaoberať až vo februári  2008

Hlasovanie za procedurálny návrh: - za 29, proti 1, zdržali sa 3 – návrh bol prijatý.

Z á v e r :    Rokovanie k materiálu bolo prerušené.
----------

25. Interpelácie:

p. Belohorec – písomne interpeloval parkovanie na Belinského a Panónskej ul, kde investor Forte Extra sa zaviazal pri stavbe budovy vybudovať aj náhradné parkovacie miesta pre obyvateľov (pôvodné parkovacie miesta pre občanov zabral investor), požiadal starostu, aby uvedený stav preveril a podnikol kroky na odstránenie daného stavu, ďalej požiadal v okolí budovy Forte Extra zabezpečiť údržbu chodníkov, odstrániť lístie a ďalšie smeti
p. Farkašovská – písomnou interpeláciou požiadala o zahrnutie do budúcoročného rozpočtu rekonštrukciu vchodu do Cik Cak Centra, kde sa nachádza sobášna sieň,  druhá jej požiadavka bola informácia o definíciu zmeny stavby pred dokončením – lekáreň na Rusovskej ceste
p. Lucká – písomne interpelovala stav okolia kontajnerových stojísk a aké kroky podniká mestská časť na vyriešenie tohto problému a forma pomoci v riešení tohto problému zo strany volených funkcionárov
p. Pavlík – písomne interpeloval preverenie a zjednanie čistoty v okolí stavby Aupark Tover v Sade Janka Kráľa
p. Novota – písomná interpelácia ohľadne kontajnerového stojiska na Osuského 6 – 8, kde sa dlhodobo hromadí veľkorozmerný odpad, ktorý v súčasnosti prekáža chodcom, autám a mamičkám s detským kočíkom, požiadal o riešenie tejto konkrétnej situácie prostredníctvom m.p. VPS kvôli prechodnosti
p. Guttman – ústne interpeloval starostu ohľadne úpravy chodníka na Romanovej ul., kde chýba povrchový asfalt v dĺžke cca 25 m (je tam len betón)
p. Ftáčnik – na každú interpeláciu písomne odpovieme
p. Pavlík – písomne požiadal o získanie informácie a návrhu riešenia dopravy kamiónov po Rusovskej ceste, ktoré idú po Kopčianskej ceste na colnicu do Kopčan, nájsť riešenie, ktoré pôjde mimo obývanej zóny
p. Guttman – požiadal o odpoveď elektronickou formou, nie klasickou formou cez poštu
p. Novota – pripojil sa k žiadosti p. Guttmana
p. Farkašovská – detto
26.	Rôzne

p. Lexmann – dotkol sa 3-podlažnej nadstavby na obytných domoch na Romanovej ul. č. 27 – 29, kde sa vchody do nadstavbových bytov riešia vonkajšími schodiskami, boli kladné stanoviská mesta a aj mestskej časti, považuje toto riešenie z architektonického hľadiska za nevhodné, nezahusťovať sídlisko, investor by mal vybudovať 29 parkovacích miest, vybuduje ich 34, zaberie však 20, stavba zaťaží územie, je škaredá, zhoršia sa parkovacie možnosti
p. Guttman – poďakoval sa starostovi na hlasovacie zariadenie, ktoré dnes používali a či je to záležitosť len dnešného dňa, dal návrh na zakúpenie hlasovacieho zariadenia
p. Ftáčnik – bude sa riešiť možnosť zakúpenia hlasovacieho zariadenia v závislosti od finančných možností a vlastnej rokovacej miestnosti, pri príprave rozpočtu na r. 2008 sa týmto budeme zaoberať
p. Plšeková – poďakovala sa za celoročnú spoluprácu (prijali sa mnohé dobré rozhodnutia) a ústretovosť zamestnancom miestneho úradu, riaditeľom m.p., za prácu v komisiách MZ, zamestnancom ZŠ a MŠ, Petržalským novinám a popriala všetkým šťastné a veselé sviatky – zdravie, lásku, šťastie ako v pracovnom i v súkromnom živote
p. Čapčeková – požiadala o aktualizovanie a dopĺňanie informácií na webovej stránke Petržalky, taktiež uverejniť na nej náplň činnosti zástupcov starostu, tiež zverejniť zápisnicu z rokovania MZ dňa 27.11.2007
p. Novota – požiadal o doriešenie vianočného osvetlenia Petržalky na Mamateyovej ul. – mnohé žiarovky nie sú funkčné, považuje to za neestetické a či sa budú opravovať
p. Ftáčnik – preveríme situáciu a dáme osvetlenie do poriadku
p. Kocka – k hlasovaciemi zariadeniu: je to dobrá vec, ale nepáči sa mu, že sú viditeľné mená poslancov (väčšia anonymita), súčasne požiadal vytlačiť menovité záznamy hlasovania ku každému bodu zvlášť 
p. Fiala – za klub KDH poďakoval sa organizátorom dnešných vystúpení a poprial všetkým pekné a pokojné sviatky 
p. Huska – pozval všetkých prítomných na stretnutie do schengenského priestoru v sobotu 22.12.2007 (v trojhraničnom bode Rajka+Rusovce+Kittsee), kde bude rozpílenie závory, bude pripravené pohostenie – guláš, nápoje a prekvapenie, ako riaditeľ knižnice informoval, že p. Brunerová – pracovníčka pobočky knižnice na Vavilovovej ul. obdržala uznanie „osobnosť slovenského knihovníctva“, poďakoval sa všetkým za dobrú komunikáciu, spoluprácu a podporu knižnice, poprial príjemné sviatky
p. Lezo – informoval, že 500 tis. Sk, čo Stredisko školám a školských zariadení ušetrilo, vrátili na finančné odd. MÚ, pozná situáciu na ZŠ Dudova (elektrické vedenie je v kritickom stave), chýba 380 mil. Sk na opravy škôl, záverom poprial príjemné staviatky
p. Ftáčnik – informoval:
1.	– upozornil poslancov na priložený materiál o termínoch konania MR a MZ na r. 2008
2.	– na novembrovom zasadnutí MZ bol riešený odpredaj trafostanice na Gercenovej ul., elektrárne chcú dať za ňu 1,7 mil. Sk, z tohto dôvodu nebude výberové konanie (dáva písomný návrh na zrušenie pôvodného uznesenia o odpredaji trafostanice s výberovým konaním), elektrárne sú ochotní podielať sa tiež na preložke vysokého napätia nad Veľkým Draždiakom
3.	– k finančným prostriedkom: príjem z prerozdelenia podielových daní z mesta na mestskú časť v r. 2008 sa zvýši, bol stanovený objektívny % - podiel na daniach mesto versus mestské časti a prijatý systém obyvatelia – deti – seniori, v rozpočte budeme mať v r. 2008 viac peňazí

Návrhová komisia dostala písomný návrh od starostu:

„Miestne zastupiteľstvo mestskej časti Bratislava-Petržalka berie na vedomie informáciu starostu o vývoji a priebehu rokovania v súvislosti s odpredajom trafostanice na Gercenovej ulici a ruší ponukové konanie“.

Hlasovaním bol návrh uznesenia schválený - za 34, proti 0, zdržal sa 0 – návrh bol prijatý.

Z á v e r :        

viď uznesenie č. 141
	
Na záver starosta mestskej časti Bratislava-Petržalka poďakoval sa za dobrú spoluprácu poslancom, prednostovi, kolegom z miestneho úradu, tiež pracovníčkam, čo materiály pripravujú, riaditeľom miestnych podnikov, Mestskej polícii, hlavnému kontrolórovi a všetkým ostatným. Teší sa na spoluprácu v r. 2008. Zaželal všetkým príjemné a veselé vianočné sviatky, šťastný Nový rok a ukončil rokovanie.
----------

K zápisnici z rokovania miestneho zastupiteľstva dňa 18.12.2007:

____________________________			_________________________
Doc. RNDr. Milan Ftáčnik, CSc.			 Ing. Marián Miškanin, PhD.
	starosta	 prednosta MÚ

Overovatelia zápisu:________________________
		Ing. Peter Stach

			_________________________
	Oľga Adamčiaková

Zapísala:		_________________________
	Lýdia Poláková